Friday, March 27, 2015
RICE CRACKER MAKING, INYADAL TI ARC-DTI DITOY CABUGAO
Cabugao,Ilocos Sur – Naangay ti Basic Skills Training on Rice Cracker Making a mangisuro ti Teknolohiya iti panagaramidan ti produkto a mangipanamnama iti pagsapulan ken oportunidad kadagiti indibidual/inna nga interesado a makipartisipar kadaytoy a panagsanay.
Kangrunaan a target-beneficiaries daytoy a panagsanay ket dagiti kameng ti 4 P’s ken Out-of-School Youths (OSY’s) kasta metten dagiti kameng ti Agrarian Reform Communities (ARC) a pakaibilangan dagiti agnanaed iti Barangay Arnap, Cabugao, Ilocos Sur.
Imbatad ni Ms. Maricar P. Lodivico, Staff ti Department of Trade and industry (DTI)-Ilocos Sur, daytoy a panagsanay ket umuna a pa-trainingda kadagiti asosasion iti intero nga Ilocos Sur! Innayonna a maigapu ta inkumit dagiti asosasion ditoy nga ili iti pannakipasetda ken iti madadaan a partnership ti LGU-Cabugao ket maiwayat daytoy a panagsanay tapno malukatan ti ad-adu nga oportunidad ken pagsapulan dagiti maseknan nga umili ti Cabugao, Ilocos Sur. Naangay iti panaglektiur (Teoria) dagiti Resource Person ken aktual a panagsanay iti 2nd Floor, Municipal Building, Cabugao, Ilocos Sur iti Marso 27, 2015,
Timmarabay da Acting Municipal Agriculturist Robert S. Savella, AT kasta metten dagiti Staff/Personnel ti DA-LGU Cabugao iti daytoy a panagsanay nga inesponsoran ti DTI-Ilocos Sur nga idauluan ni Ms. Grace R. Lapastora, CESO V, Provincial Director ken ti LGU-Cabugao nga idauluan ni Mayor Edgardo “Ediboy” S. Cobangbang, Jr. # (Web In-Action)
Posted by Bayan ng Cabugao, Ilocos Sur at 2:43 PM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn